כנסיית פורפיריוס הקדוש

כנסיית פורפיריוס הקדוש או הכנסייה של פורפיריוס הקדוש (ביוונית: Εκκλησία του Αγίου Πορφυρίου; בערבית: كنيسة القديس برفيريوس) היא כנסייה נוצרית יוונית-אורתודוקסית המתוארכת למאה ה-5 לספירה, בשכונת זייתון בעיר עזה. הכנסייה הפעילה העתיקה ביותר בעיר, שהייתה שייכת לפטריארכיה היוונית-אורתודוקסית של ירושלים. כנסיית פורפיריוס הקדוש היא הכנסייה הפעילה העתיקה ביותר בעזה. הכנסייה ממוקמת ברובע זייתון, בעיר העתיקה של עזה ונקראת על שמו של הבישוף של עזה מהמאה ה-5, פורפיריוס הקדוש (אנ'), שמצבת קברו נמצאת בפינה הצפון-מזרחית של הכנסייה. במקום נבנתה כנסייה כבר בשנת 425 לספירה אך הכנסייה הנוכחית נבנתה על ידי הצלבנים בשנות ה-1150 או ה-1160; הם הקדישו אותו לקדוש פורפיריוס. רישומים מהמאה ה-15 מעידים כי הכנסייה הייתה גם מוקדשת למרים הבתולה, אימו של ישו. בשנת 1856 היא שופצה. למרות שיש בכנסייה כמה כרכובים ובסיסים המתוארכים לתקופה הצלבנית, חלק ניכר מהחלקים האחרים הם תוספות מאוחרות יותר. בשנת 2014, במהלך מבצע צוק איתן, כ-2,000 פלסטינים מוסלמים השתמשו במקום כמחסה ושהו במסדרונות ובחדרי הכנסייה ובבניינים סמוכים, שם גם ניתנו להן ארוחות וטיפול רפואי. בימים הראשונים של מלחמת חרבות ברזל, הכנסייה שימשה מחסה לתושבי עזה שברחו מבתיהם. שני אולמות ובניין נוסף נפגעו על ידי צה"ל בתקיפה אווירית ב-20 באוקטובר 2023. לפחות 16 איש נהרגו בתקיפה. הכנסייה היוונית אורתודכסית כינתה את הפגיעה במבנה פשע מלחמה. לכנסיית פורפיריוס הקדוש יש צורה מלבנית, ובקצה גג בצורת חצי כיפה. בכנסייה נמצא ריצוף של כ-1.8 מטרים מתחת לפני הקרקע בחלק הדרומי, וכ-3 מטרים מתחת לפני הקרקע בקצה הצפוני, מה שמצביע על כך שהבניין הנוכחי נבנה על גבי מבנה קדום יותר. הכנסייה מורכבת ממעבר אחד עיקרי ובו שני מפרצים עם קמרון מפשעות, עם אפסיס בצורת חצי עיגול. בפנים אורך המבנה 22.9 מטר ורוחבו 8.9 מטרים (כולל האפסיס). למבנה הכנסייה יש קווי דמיון אדריכליים המאפיינים את המסגד הגדול בעזה. לכנסייה יש שלוש כניסות: בכניסה המערבית יש פורטיקו עם שלושה עמודי שיש בעלי שתי קשתות מחודדות. הבסיסים שלהם מהתקופה הצלבנית. ניתן להיכנס לכנסייה גם מהחזית שלה או מדלת צדדית הנפתחת לגלריה מודרנית המצוידת במדרגות לירידה למפלס המדרכה. הקירות של הכנסייה נתמכים על ידי עמודי שיש וגרניט אופקיים ופילסטרים. מתחם הכנסייה, כולל קפלה, שבעה מבנים וחצר. מדיה וקבצים בנושא כנסיית פורפיריוס הקדוש בוויקישיתוף צילום פנים הכנסייה, בגוגל תצוגת רחוב Elliott D. Woods, Easter in Gaza כנסיית פורפיריוס הקדוש, ברשת החברתית פייסבוק עזה: כנסייה עתיקה נחשפה במהלך עבודות בינוי, באתר nrg Dumper, 2007, p.156. Cohen and Lewis, 1978, p. 119 Pringle, 1993, p. 216 Gaza – (Gaza, al -'Azzah) (אורכב 23.07.2011 בארכיון Wayback Machine) Studium Biblicum Franciscanum – Jerusalem. 2000-12-19. "Greek Orthodox church in Gaza shelters Muslims fleeing war". Reuters (באנגלית). 2014-07-22. נבדק ב-2022-11-29. "Israel-Gaza conflict: Greek Orthodox church of St Porphyrios becomes a". The Independent (באנגלית). 2014-07-28. נבדק ב-2022-11-29. Mohammed R. Mhawesh, ‘War knows no religion’: Gaza’s oldest church shelters Muslims, Christians, www.aljazeera.com (באנגלית) Miriam Berger Evan Hill and Kelsey Ables, Historic church sheltering civilians struck in deadly Gaza City blast, washingtonpost.com, ‏October 20, 2023 Al-Mughrabi, Nidal; Rose, Emily; Al-Mughrabi, Nidal (2023-10-20). "Hamas frees U.S. hostages Judith and Natalie Raanan held in Gaza". Reuters (באנגלית). נבדק ב-2023-10-28. THE PATRIARCHATE OF JERUSALEM CONDEMNS ISRAELI AIRSTRIKES TARGETING HUMANITARIAN INSTITUTIONS IN GAZA, Jerusalem Patriarchate News Gate, ‏2023-10-20 (באנגלית אמריקאית) Travel in Gaza (אורכב 23.08.2013 בארכיון Wayback Machine) MidEastTravelling. Meyer, 1907, p.111 Karen Zraick and Ameera Harouda, Israeli Airstrike Hits Greek Orthodox Church Compound in Gaza City, nytimes.com, ‏Oct. 20, 2023